
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. június 20-án tartandó munkaterv szerinti ülésére

3. napirendhez

Tárgy: Köznevelési intézmények beszámolója az elmúlt nevelési, illetve tanévről
Tisztelt Képviselő-testület!

A nemzeti köznevelésről szóló 2011. évi CXC. törvény 83. § (2) e) és h) pontja szerint a fenntartó ellenőrizheti a köznevelési intézmény gazdálkodását, működésének törvényességét, hatékonyságát, a szakmai munka eredményességét, nevelési-oktatási intézményben továbbá a gyermek- és ifjúságvédelmi tevékenységet, a tanuló- és gyermekbaleset megelőzése érdekében tett intézkedéseket; valamint értékeli a nevelési-oktatási intézmény pedagógiai programjában meghatározott feladatok végrehajtását, a pedagógiai-szakmai munka eredményességét. 
A törvény 85. § (2)-(3) bekezdése szerint a fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon. A fenntartó a honlapján, annak hiányában a helyben szokásos módon nyilvánosságra hozza a nevelési-oktatási intézmény munkájával összefüggő értékelését.

A Képviselő-testület ennek megfelelően évente, a júniusi ülésén tárgyalja az önkormányzati fenntartású köznevelési intézmények beszámolóit, és értékeli munkájukat. 
Az elmúlt tanév – mint ismeretes – az iskolák vonatkozásában még átmeneti volt, ugyanis míg az első félévben önkormányzatunk, a második félévben, 2013. január 1-jétől már a Klebersberg Intézményfenntartó Központ volt a fenntartó. 
Mindazonáltal az első félévi feladatkörünkre tekintettel az óvoda mellett a két iskola beszámolóját is bekértük idén is, és bízunk abban, hogy a következő években ​- mint működtető és mint a településért felelős, azt képviselő testület - is kaphatunk tájékoztatást a helyi iskolák munkájáról.
Kérem a beszámolók szíves megtárgyalását és az elmúlt évi munka értékelését.
…/2013. (VI. 20.) ÖKT határozati javaslat

Sülysáp Nagyközség Önkormányzatának Képviselő-testülete a nemzeti köznevelésről szóló 2011. évi CXC. törvény (Kntv.) 83. § (2) e) és h) pontja, valamint 85. § (2)-(3) bekezdése alapján
1./ a Csicsergő Napköziotthonos Óvoda 2012/2013. nevelési évről szóló beszámolóját megtárgyalta és elfogadja, 

2./ az intézményben az elmúlt nevelési évben folyt szakmai munkát, a nevelési programban foglaltak végrehajtását eredményesnek ítéli,

3./ felkéri a jegyzőt az értékelés Kntv. szerinti nyilvánosságra hozatalára.
Határidő: 1./-2./ azonnal; 3./ 2013. június 30.  

Felelős: jegyző
…/2013. (VI. 20.) ÖKT határozati javaslat

Sülysáp Nagyközség Önkormányzatának Képviselő-testülete a nemzeti köznevelésről szóló 2011. évi CXC. törvény (Kntv.) 83. § (2) e) és h) pontja, valamint 85. § (2)-(3) bekezdése alapján
1./ a Szent István Általános Iskola 2012/2013. tanévről szóló beszámolóját megtárgyalta és elfogadja, 

2./ az intézményben az elmúlt tanévben folyt szakmai munkát, a nevelési programban foglaltak végrehajtását eredményesnek ítéli,

3./ felkéri a jegyzőt az értékelés Kntv. szerinti nyilvánosságra hozatalára.
Határidő: 1./-2./ azonnal; 3./ 2013. június 30.  

Felelős: jegyző
…/2013. (VI. 20.) ÖKT határozati javaslat

Sülysáp Nagyközség Önkormányzatának Képviselő-testülete a nemzeti köznevelésről szóló 2011. évi CXC. törvény (Kntv.) 83. § (2) e) és h) pontja, valamint 85. § (2)-(3) bekezdése alapján
1./ a Móra Ferenc Általános Iskola 2012/2013. tanévről szóló beszámolóját megtárgyalta és elfogadja, 

2./ az intézményben az elmúlt tanévben folyt szakmai munkát, a nevelési programban foglaltak végrehajtását eredményesnek ítéli,

3./ felkéri a jegyzőt az értékelés Kntv. szerinti nyilvánosságra hozatalára.
Határidő: 1./-2./ azonnal; 3./ 2013. június 30.  

Felelős: jegyző
Sülysáp, 2013. június 13.

Horinka László s.k.


polgármester

